**Da sam ja izumitelj/izumiteljica...**

Izumio bih poseban leteći strip koji sam stvara slike i koji priča priču o posebnim stvorenjima. *Niko K. 1.c*

Ja bih izumila knjigu koja bi govorila čim bih ju otvorila. Izumila bih i ploču u školi koja se sama od sebe briše. *Nelli R. 1.c*

Izumio bih leteći auto koji bi me svaki dan sam doveo do škole i koji bi išao tolikom brzinom da bi ispalio munju iz auspuha. *Gabriel P. 1.d*

Ja bih izumila posebnu robotsku haljinu koja bi izbacivala ruže, zvjezdice i sva naučena slova u školi. Voljela bih izumiti i stablo koje bi ispuštalo posebne boje poput duge. *Matilda Š. 1.c*

Da sam ja izumiteljica, izumila bih posebne cipele koje bi se pretvarale u papuče i tenisice. *Vita G. 1.c*

Izumila bih olovku koja bi sama pisala slova koja tek naučimo. *Lena Č.Ć. 1.d*

Izumio bih robotsku kuću koja bi čistila nered sama od sebe. *Pavle I. 1.c*

Izumio bih posebno odijelo koje bi imalo razne supermoći. *Liam K. 1.d*

Da sam ja izumitelj, izumio bih magičnu olovku koja bi pisala sve moje zadaće.

*Patrik T.* 1.c

Ja bih izumio kokos stablo koje pjeva i crta slova. *Noa T. 1.c*